ai4bharat/Pralekha huggingface dataset:
புவி அறிவியல் அமைச்சகம்
அதிகரித்து வரும் தீவிர வானிலை நிகழ்வுகள்
பல நாடுகளைப் போலவே, இந்தியாவும் பருநிலை மாற்றத்தால் பாதிக்கப்படக்கூடியதாக உள்ளது. தீவிர வானிலை நிகழ்வுகள் அதிகரிப்பதன் மூலம் இது தெரிகிறது,
இந்திய வானிலை ஆய்வு மையம் சமீபத்தில் தாக்க அடிப்படையிலான முன்னறிவிப்பை  வெளியிடத் தொடங்கியது. இது வானிலை எப்படி இருக்கும் என்பதை விட அந்த வானிலையால் என்ன தாக்கம் ஏற்படும் என்பதற்கான விவரங்களை வழங்குகிறது. இதில் கடுமையான வானிலை சூழல்களிலின்போது செய்ய வேண்டியவை மற்றும் செய்யக்கூடாதவை குறித்து பொதுமக்களுக்கு வழிகாட்டுதல்கள் வழங்கப்படுகின்றன.
இந்திய வானிலை ஆய்வு மையம் வானிலை, நவ்காஸ்ட் எனப்படும் தற்போதைய தகவல், நகர முன்னறிவிப்பு, மழை தகவல், சுற்றுலா முன்னறிவிப்பு, எச்சரிக்கைகள் மற்றும் புயல் முன்னறிவிப்பு ஆகிய ஏழு சேவைகளை பொதுமக்களின் பயன்பாட்டிற்காக 'உமாங்' மொபைல் செயலியுடன் அறிமுகப்படுத்தியுள்ளது.
மேலும், வானிலை முன்னறிவிப்புக்காக 'மௌசம்', அக்ரோமெட் ஆலோசனைக்காக 'மேக்தூத்', மின்னல் எச்சரிக்கைக்காக 'தாமினி' ஆகிய மொபைல் செயலிகளை இந்திய வானிலை ஆய்வு மையம் உருவாக்கியுள்ளது.
தேசிய பேரிடர் மேலாண்மை ஆணையம் மற்றும் அந்தந்த மாநில அரசுகளுடன் இணைந்து தயார்நிலைக்கான வழிகாட்டுதல்கள் இறுதி செய்யப்பட்டு, புயல், வெப்ப அலை, இடியுடன் கூடிய மழை மற்றும் கனமழை போன்ற தீவிர வானிலை நிகழ்வுகளை எதிர்கொள்வதற்கான நடவடிக்கைகள் வெற்றிகரமாக செயல்படுத்தப்பட்டு வருகிறது. இந்திய வானிலை ஆய்வு மையம் நாடு முழுமைக்கும் தேவையான எச்சரிக்கைகள் மற்றும் ஆலோசனைகளை முன்கூட்டியே வழங்குகிறது.
2022-ம் ஆண்டில் 5 புயல்கள், 2 தீவிர புயல்கள் உருவாகின. 2-22 ம் ஆண்டில் தென் மேற்குப் பருவமழைக் காலத்தில் 1875 கழ மழை நிகழ்வுகளும் 296 அதீத கன மழை நிகழ்வுகளும் பதிவாகின.
இத்தகவலை மத்திய புவி அறிவியல் துறை அமைச்சர் கிரண் ரிஜிஜு மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
தொழிலாளர் மற்றும் வேலைவாய்ப்பு அமைச்சகம்
இந்தியாவின் துடிப்புமிக்க ஸ்டார்ட்-அப் சூழலியல் நாட்டின் தொழில் முனைவு திறனுக்கு சான்றாக உள்ளது: மத்திய அமைச்சர் திரு புபேந்தர் யாதவ்
அழகு சாதன பொருட்களை டிஜிட்டல் முறையில் விற்பனை செய்வதில் புதுமையை புகுத்தி வெற்றிகரமான நிறுவனத்தை உருவாக்கிய நைக்காவின் நிறுவனர் திருமிகு ஃபல்குனி நயாருக்கு ஈ ஒய் தொழில் முனைவோர் விருது 2021-ஐ மத்திய சுற்றுச்சூழல், தொழிலாளர் நலன் மற்றும் வேலைவாய்ப்பு அமைச்சர் திரு புபேந்தர் யாதவ் செவ்வாய் இரவு வழங்கினார்.
இதைத் தொடர்ந்து, 2022 ஜூன் மாதம் நடைபெற உள்ள சர்வதேச தொழில் முனைவோர் விருது நிகழ்ச்சியில் இந்தியாவை திருமிகு நயார் பிரதிநிதித்துவப்படுத்துவார். இந்தியாவின் துடிப்புமிக்க ஸ்டார்ட்-அப் சூழலியல் நாட்டின் தொழில் முனைவு திறனுக்கு சான்றாக உள்ளது என்று திரு புபேந்தர் யாதவ் நிகழ்ச்சியில் பேசுகையில் கூறினார்.
"இந்த வருட ஈ ஒய் விருதுகளின் இறுதி சுற்றில் ரூபாய் 1.87 லட்சம் மதிப்பிலான வருவாய் கொண்ட, 2.6 லட்சம் பேருக்கும் அதிகமானோருக்கு பணி வழங்கியுள்ள இருபத்தி ஒரு போட்டியாளர்கள் இருந்தார்கள் என்பதை அழியும் போது மகிழ்ச்சியாக இருந்தது. இந்தியாவின் மக்கள்தொகை மற்றும் ஸ்டார்ட்அப்களை மேம்படுத்துவதற்கான அரசின் முன்முயற்சிகள் ஆகியவற்றை பயன்படுத்திக்கொண்டு உலக அளவில் இத்துறையில் இந்தியாவை மூன்றாவது இடத்திற்கு இளைஞர்கள் கொண்டு சென்றுள்ளனர்," என்று அவர் கூறினார்.
94 யுனிகார்ன் நிறுவனங்கள் இந்தியாவில் இருந்து செயல்படுவதாகவும் இவற்றின் மொத்த மதிப்பு சுமார் 320 பில்லியன் அமெரிக்க டாலர்கள் என்றும் கூறிய திரு யாதவ், கொரோனா பெருந்தொற்றின் காரணமாக ஏற்பட்ட மாற்றங்கள் மற்றும் சவால்களுக்கு இடையிலும் இந்திய தொழில் முனைவோர் தொடர்ந்து உறுதியை வெளிப்படுத்தி வெற்றியைக் கண்டுள்ளனர் என்றார்.
சிறு, குறு மற்றும் நடுத்தர தொழில் நிறுவனங்களின் வர்த்தகத்தை மேம்படுத்துவதற்காக ரூ 6000 கோடி மதிப்பிலான ராம்ப் எனும் திட்டத்தை அரசு அறிவித்துள்ளது என்று அமைச்சர் கூறினார். பெண் தொழில் முனைவோரின் எண்ணிக்கையை அதிகரிப்பது திட்டத்தின் முக்கிய நோக்கங்களில் ஒன்று என்று அவர் மேலும் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816441
பாதுகாப்பு அமைச்சகம்
கோவிட்-19 தொற்றில் இருந்து சுகாதார பராமரிப்பாளர்கள் பாதுகாக்க கிருமிநாசினி மேல் உறைகள் முகக் கவசங்கள்: டிஆர்டிஓ உருவாக்கியுள்ளது.
கோவிட்-19 தொற்றுக்கு எதிராக எடுக்கப்பட்டு வரும் முயற்சிகளின் ஒரு பகுதியாக பாதுகாப்பு ஆராய்ச்சி மற்றும் மேம்பாட்டுக் கழகம்  விரைவான முறையில் பாதுகாப்புப் பொருட்களை தனது அறிவியல் அனுபவங்களைப் பயன்படுத்தி உருவாக்கி வருகிறது. இவற்றை மிக அதிக அளவில் உற்பத்தி செய்வதற்காக டிஆர்டிஓ ஆய்வு நிறுவனங்கள் தொழிற்சாலைகளுடன் பங்குதாரர்களாக இணைந்து தயாரிக்கின்றன.
பணியாளர்களுக்கான கிருமிநாசினி பாதை: இது ஒரு சமயத்தில் ஒருவர் என்ற முறையில் பணியாளர்களை கிருமி நீக்கம் செய்யும் வகையில் வடிவமைக்கப்பட்டு உள்ளது.
700 லிட்டர் மொத்த கொள்ளளவு கொண்ட கொள்கலன்களைக் கீழே கொண்ட இந்த பாதை அமைப்பு மேற்கூரையால் மூடப்பட்டு இருக்கிறது. இந்தக் கிருமி நாசினி திரவமானது அறையைக் கடந்து செல்லும் சுமார் 650 பணியாளர்களை கிருமி நீக்கம் செய்யும். கிருமி நாசினி திரவமானது தீர்ந்த பிறகு மீண்டும் நிரப்பிக் கொள்ளலாம்.
முழுமுகக் கவசமானது: கோவிட்-19 தொற்று நோயாளிகளைக் கையாளுகின்ற சுகாதாரப் பணியாளர்களுக்கானது ஆகும். லேசான எடையில் தயாரிக்கப்படும் இது நீண்ட நேரம் வசதியான முறையில் அணிந்திருக்கும் வகையில் தயாரிக்கப்படுகிறது.
(Visitor Counter : 90
எஃகுத்துறை அமைச்சகம்
எஃகு மற்றும் மறுசுழற்சி செய்யப்பட்ட பொருட்கள்
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த
எஃகு அமைச்சர் திரு. ராம் சந்திர பிரசாத் சிங் கீழ்காணும் தகவல்களை வழங்கினார்.
எஃகு கழிவு உள்ளிட்ட மறுசுழற்சி செய்யப்பட்ட பொருட்கள் மூலம் உற்பத்தி செய்யப்படும் எஃகு மூலம் குறைந்த அளவிலேயே மாசு உண்டாவதால் இது மிகவும் விரும்பப்படுகிறது. எஃகு ஆலைகளில் உருவாகும் கழிவுகள் முழுமையாக மறுசுழற்சி செய்யப்படுகின்றன.
பலவகை பயன்பாடுகளில் இருந்து உருவாகும் எஃகு கழிவுகள் சேகரிக்கப்பட்டு, ஒழுங்குபடுத்தப்பட்டு, சரியான அளவுகளில் வைக்கப்பட்ட பின்னர் எஃகு உற்பத்தியாளர்கள் பயன்படுத்துகின்றனர். எஃகு துறைக்கு எஃகு கழிவுகள் கிடைப்பதை மேம்படுத்தவும் மறு சுழற்சி மற்றும் சுழற்சி பொருளாதாரத்தை ஊக்குவிக்கவும் பல்வேறு நடவடிக்கைகள் எடுக்கப்பட்டு வருகின்றன.
உற்பத்தியாளர்களுக்கு அதிக அளவில் எஃகு கழிவுகள் கிடைப்பதை உறுதி செய்வதற்காக எஃகு கழிவு மறுசுழற்சி கொள்கையை எஃகு அமைச்சகம் அறிவித்துள்ளது. சாலை போக்குவரத்து மற்றும் நெடுஞ்சாலைகள் அமைச்சகத்தால் அறிவிக்கப்பட்டுள்ள வாகன அழிப்புக் கொள்கை, பழைய வாகனங்களை பயன்பாட்டிலிருந்து நீக்கி புதிய வாகனங்களுக்கான தேவையை அதிகரிக்கிறது.
நாட்டில் எஃகு தேவை அதிகரிப்பதற்காக ஆராய்ச்சி மற்றும் மேம்பாட்டு திட்டங்களுக்கு எஃகு அமைச்சகம் நிதி உதவி அளிக்கிறது. இதன் மூலம் சுழற்சி பொருளாதாரம் ஊக்குவிக்கப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1808608
நிதி அமைச்சகம்
கோவிட்-19 தொற்று அச்சுறுத்தல் உள்ள சூழலில் ஜிஎஸ்டி செலுத்துவோருக்கு உதவ உறுதிபூண்டுள்ளோம் – சிபிஐசி
தற்போது கோவிட்-19 தொற்று அச்சுறுத்தல் உள்ள சூழலில், ஜிஎஸ்டி செலுத்துவோருக்கு உதவ உறுதி பூண்டுள்ளோம் என்று மத்திய மறைமுக வரிகள் மற்றும் சுங்க வரிகள் வாரியம் தெரிவித்துள்ளது.
வரியை திரும்ப அளிக்குமாறு மார்ச் 30 ம் தேதி முதல் அளிக்கப்பட்ட 12,923 விண்ணப்பங்களை மத்திய மறைமுக வரிகள் மற்றும் சுங்க வரிகள் வாரியம் பரிசீலித்துள்ளது. இதன் மதிப்பு, ரூ.5,575 கோடி. கடந்த வாரத்தில் மட்டும், ரூ.3,854 கோடி மதிப்பிலான 7,873 விண்ணப்பங்களைப் இந்த வாரியம் பரிசீலித்துள்ளது.
சில குறிப்பிட்ட வகை சேவைகள் அல்லது மூலதனப் பொருட்கள் மீது செலுத்தப்பட்ட வரியை திரும்பப் பெறுவதற்கு ஜிஎஸ்டி சட்டம் அனுமதிப்பதில்லை. உதாரணமாக, ஏற்றுமதி மற்றும் பிற வரியில்லாத பொருட்கள் விநியோகத்தின் மீதான, மூலதனப் பொருட்களின் உள்ளீடு வரியை திரும்பப் பெற அனுமதிப்பதில்லை. மேலும், சேவைகள் மற்றும் மூலதனப் பொருட்கள் மீது பயன்படுத்தப்படும் உள்ளீடு வரியை, உள்ளீடு அளவைவிட, உற்பத்திப் பொருட்கள் மீதான வரி குறைவாக இருக்கும் பிரிவுகளில் திரும்பப் பெற முடியாது.
பெட்ரோலியம் மற்றம் இயற்கை எரிவாயு அமைச்சகம்
பெட்ரோலியம் மற்றும் இயற்கை எரிவாயுத் துறையின் முக்கிய அறிவிப்புகள்
மாநிலங்களவை உறுப்பினர்களின் கேள்விகளுக்கு எழுத்து மூலம் பதிலளித்த மத்திய பெட்ரோலியம் மற்றும் இயற்கை எரிவாயுத் துறை அமைச்சர் திரு தர்மேந்திர பிரதான், கீழ்கண்ட தகவல்களை தெரிவித்தார்:
பெட்ரோலிய திட்டமிடுதல் மற்றும் பகுப்பாய்வுக் குழு அளித்த தகவலின் படி, ஏப்ரல்-ஜூலை 2020 காலகட்டத்தில், தோரயமாக 9,228 எம் எம் எஸ் சி எம் இயற்கை எரிவாயு உள்நாட்டிலேயே உற்பத்தி செய்யப்பட்டது, 9,228 எம் எம் எஸ் சி எம் நீர்ம எரிவாயு இறக்குமதி செய்யப்பட்டது.
517 கி.மீ நீளமுள்ள பரதீப்-ஹால்தியா-பரவுனி குழாய் திட்டத்தை இந்தியன் ஆயில் நிறுவனம் செயல்படுத்தி வருகிறது. 2020 ஆகஸ்ட் 31 வரை 43.4 சதவீதப் பணிகள் முடிக்கப்பட்டுள்ளதாக இந்தியன் ஆயில் நிறுவனம் தெரிவித்துள்ளது.
பெட்ரோல் மற்றும் டீசல் விலைகள் முறையே 2010 ஜூன் 26 மற்றும் 2014 அக்டோபர் 19 முதல் சந்தை நிலவரங்களுக்கேற்ப நிர்ணயிக்கப்படும் என்று அரசு முடிவு செய்தது. அது முதல், எண்ணெய் விற்பனை நிறுவனங்கள் சர்வதேச விலைகள் மற்றும் இதர விஷயங்களைக் கருத்தில் கொண்டு பெட்ரோல் மற்றும் டீசல் விலைகளை நிர்ணயித்து வருகின்றன.
பி எஸ் 6 எரிபொருள் தரம் மிக்கதென்று இந்தியன் ஆயில் நிறுவனம் தெரிவித்துள்ளது. இதன் உற்பத்திக்காக இந்திய நிறுவனங்கள் அதிக முதலீட்டை செய்துள்ளன. முதலீட்டை ஓரளவுக்கு ஈடு செய்யும் விதமாக 2020 ஏப்ரல் 1 முதல் விலை மாற்றியமைக்கப்பட்டது.
ஏழைக் குடும்பங்களின் பெண்களுக்கு இலவச சமையல் எரிவாயு இணைப்புகள் வழங்குவதற்காக பிரதமரின் உஜ்வால் திட்டம் 2016 மே 1-ஆம் தேதி தொடங்கப்பட்டது. இதன் இலக்கு 2019 செப்டம்பர் 7 அன்று எட்டப்பட்டது.
இத்திட்டத்தின் கீழ் 2016-17-ஆம் ஆண்டில் 200.3 லட்சம் இணைப்புகளும், 2017-18-ஆம் ஆண்டில் 155.7 லட்சம் இணைப்புகளும், 2018-19-ஆம் ஆண்டில் 362.9 லட்சம் இணைப்புகளும், 2019-20-ஆம் ஆண்டில் 82.64 லட்சம் இணைப்புகளும் வழங்கப்பட்டுள்ளன.
விரிவான தகவல்களுக்கு கீழ்க் காணும் ஆங்கில செய்திக் குறிப்புக்களைப் பார்க்கவும் :
https://pib.gov.in/PressReleasePage.aspx?PRID=1654932
-------
(Visitor Counter : 76
இந்திய போட்டிகள் ஆணையம்
ஃபுல்லெர்டன் இந்தியா கிரடிட் கம்பெனி லிமிடெட்டின் பங்குகளை சுமிடோமோ மிட்சுய் பினான்சியல் குரூப் இன்க் வாங்குவதற்கு சிசிஐ ஒப்புதல்
இந்திய போட்டியியல் ஆணையகம் , ஃபுல்லெர்டன் இந்தியா கிரடிட் கம்பெனி லிமிடெட்டின் பங்குகளை சுமிடோமோ மிட்சுய் பினான்சியல் குரூப் இன்க் வாங்குவதற்கு சிசிஐ ஒப்புதல் அளித்துள்ளது.
போட்டியியல் சட்டம், 2002-ன் 31- பிரிவின் படி இந்த ஒப்புதல் அளிக்கப்பட்டுள்ளது. இது தொடர்பான விரிவான ஆணையை சிசிஐ வெளியிட உள்ளது.
போட்டியியல் சட்டம், 2002-இன் 5  பிரிவின் கீழ் ஃபுல்லெர்டன் இந்தியா கிரடிட் கம்பெனி லிமிடெட்டின் பங்குகளை சுமிடோமோ மிட்சுய் பினான்சியல் குரூப் இன்க் வாங்குகிறது.
சுமிடோமோ மிட்சுய் பேங்கிங் கார்ப்பரேஷன் மற்றும் இதர நிறுவனங்களின் தாய் நிறுவனமாக சுமிடோமோ மிட்சுய் பினான்சியல் குரூப் இன்க் உள்ளது. பல்வேறு நிதி சேவைகளை இது வழங்குகிறது.
இந்திய ரிசர்வ் வங்கியிடம் பதிவு செய்து கொண்டுள்ள வங்கி சாரா நிதி நிறுவனமாக ஃபுல்லெர்டன் இந்தியா கிரடிட் கம்பெனி லிமிடெட் இயங்கி வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1757361
குடியரசுத் தலைவர் செயலகம்
2021-க்கான பத்மவிருதுகளை குடியரசுத் தலைவர் வழங்கினார்
குடியரசுத் தலைவர் திரு ராம்நாத் கோவிந்த், 2021-ஆம் ஆண்டுக்கான பத்ம விபூஷன், பத்ம பூஷன் மற்றும் பத்மஸ்ரீ விருதுகளை இன்று காலை  குடியரசுத்தலைவர் மாளிகையில் நடைபெற்ற சிவில் விருது வழங்கும் விழா-1ல் வழங்கினார்.
குடியரசு துணைத்தலைவர், பிரதமர், மத்திய உள்துறை அமைச்சர் உள்ளிட்டோர் விழாவில் கலந்து கொண்டனர்.
இது 2021ஆம் ஆண்டுக்கான விருதுகளின் முதல் தொகுப்பாகும், இரண்டாம் தொகுப்பு விருதுகள், இன்று மாலை நடைபெறும் சிவில் விருதுகள் வழங்கும் விழா-2ல் வழங்கப்படும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1770264
விவசாயத்துறை அமைச்சகம்
பருப்பு வகைகள் எண்ணெய் வித்துகளை குறைந்தபட்ச ஆதரவு விலையில் விவசாயிகளிடம் இருந்து நேரடியாகக் கொள்முதல் செய்ய நடவடிக்கைகள்
விவசாயிகளுக்கு நல்ல வருவாய் கிடைப்பதை உறுதி செய்ய தேசிய வேளாண் கூட்டுறவு சந்தைப்படுத்துதல் கூட்டமைப்பு மற்றும் இந்திய உணவுக் கழகம் போன்ற மத்திய தொடர்பு நிறுவனங்களின் மூலமாக இந்திய அரசு பாடுபடுகிறது. 2020-21 ரபி பருவத்துக்கான பட்டியலிடப்பட்ட பொருள்களை விவசாயிகளிடம் இருந்து குறைந்தபட்ச ஆதரவு விலைக்கு வாங்குவது பல மாநிலங்களில் தொடங்கி விட்டது. பொது முடக்க சமயத்தில் விவசாயிகளுக்கு சந்தைப்படுத்துதலுக்கான ஆதரவு சரியான நேரத்தில் வழங்கப்படுகிறது. கோவிட்-19 பெரும் தொற்றை சமாளிக்க வெளியிடப்பட்டுள்ள விதிமுறைகளைப் பின்பற்றி விவசாயிகளுக்கு சேவைகள் வழங்கப்படுகின்றன.
கர்நாடகா, ஆந்திர பிரதேசம், தெலங்கானா, மகாராஷ்டிரா, உத்திர பிரதேசம் மற்றும் ஹரியான ஆகிய மாநிலங்களில் 2020-21 ரபி பருவத்துக்கான பருப்பு வகைகள், எண்ணை வித்துகளை விவசாயிகளிடம் இருந்து ஆதரவு விலை திட்டத்தின் கீழ் குறைந்தபட்ச ஆதரவு விலைக்கு வாங்குவது தற்போது நடைபெற்றுக் கொண்டிருக்கிறது. ஏப்ரல் 16ம் தேதி வரை, 1,33,987.65 மெட்ரிக் டன் பருப்பு வகைகள், 29,264.17 மெட்ரிக் டன் எண்ணை வித்துகள் ரூ.784.77 கோடிக்கு தேசிய வேளாண் கூட்டுறவு சந்தைப்படுத்துதல் கூட்டமைப்பு / இந்திய உணவுக் கழகத்தால் வாங்கப்பட்டுள்ளன. இதன் மூலம் 1,14,338 விவசாயிகள் பயனடைந்துள்ளனர். பொது முடக்கத்தின் போது 97,337.35 மெட்ரிக் டன்கள் ரபி பருப்பு வகைகள், எண்ணை வித்துகள் ஆதரவு விலை திட்டத்தின் கீழ் வாங்கப்பட்டுள்ளன.
விலையின் நிலைத்தன்மை நிதியம் திட்டத்தின் கீழும், பருப்புகளின் இடையக பங்குகளுக்கும் தேசிய வேளாண் கூட்டுறவு சந்தைப்படுத்துதல் கூட்டமைப்பால் விவசாயிகளிடம் இருந்து துவரம் பருப்பு குறைந்தபட்ச ஆதரவு விலைக்கு வாங்கப்படுகின்றது. மகாராஷ்டிரா, தமிழ்நாடு, குஜராத், ஆந்திர பிரதேசம், கர்நாடகா, தெலங்கானா ஆகிய மாநிலங்களில் 2019- 20 கரிப் பருவத்துக்கான துவரம் பருப்பு கொள்முதல், ஆதரவு விலை திட்டம் விலை நிலைத்தன்மை நிதியத்தின் கீழ் நடைபெறுகிறது. 2019 - 20 கரிப் பருவத்துக்கான மொத்த துவரம் பருப்பு கொள்முதல் 5,32,849 மெட்ரிக் டன்கள் ஆகும். இதில், 29,328.62 மெட்ரிக் டன் துவரம் பருப்பு பொது முடக்கத்தின் போது கொள்முதல் செய்யப்பட்டுள்ளது.
பொதுமுடக்கம் அறிவிக்கப்பட்டவுடன், ராஜஸ்தானின் கோட்டா வட்டாரத்தில் பருப்பு வகைகள் மற்றும் எண்ணை வித்துகளின் கொள்முதல் நிறுத்தப்பட்டது. ஏப்ரல் 15ம் தேதி முதல், கோட்டா வட்டாரத்தில் உள்ள மையங்கள் செயல்படத் தொடங்கின. இன்னும் அதிக எண்ணிக்கையில் மையங்கள் வரும் நாட்களில் செயல்பட தொடங்கும். ராஜஸ்தானின் மீதமுள்ள வட்டாரங்களில் மே மாத முதல் வாரத்தில் இருந்து கொள்முதல் செய்ய திட்டமிடப்பட்டுள்ளது. ஒரு நாளைக்கு அதிக பட்சம் 10 விவசாயிகள் கொள்முதல் மையங்களுக்கு அழைக்கப் படுகின்றனர். அதற்கேற்றபடி அவர்களுக்கு தகவல் அனுப்பப்படுகிறது.
கடுகு விதைகள் மற்றும் பருப்பு வகைகளின் கொள்முதல் ஹரியானாவில் உள்ள 163 மையங்களில் ஏப்ரல் 15 ம் தேதி முதல் தொடங்கியது. சமூக இடைவெளியை உறுதி செய்வதற்காக, குறைந்த அளவிலான விவசாயிகளே தினமும் அழைக்கப்படுகின்றனர். 10,111 விவசாயிகளிடம் இருந்து 27,276.77 மெட்ரிக் டன் கடுகு விதைகள் முதல் இரண்டு நாட்களில் கொள்முதல் செய்யப்பட்டன.
மத்திய பிரதேசத்தில் பருப்பு வகைகள், மைசூர் பருப்பு மற்றும் கடுகு கொள்முதலுக்கான தயாரிப்பு நடவடிக்கைகள் செய்யப்பட்டு வருகின்றன. தங்கள் பொருள்களை கொள்முதல் மையங்களுக்கு கொண்டு வரும்படி விவசாயிகளுக்குத் தகவல் தெரிக்கப்பட்டுள்ளது.
(Visitor Counter : 205
பெண்கள் மற்றும் குழந்தை நலன் அமைச்சகம்
போக்சோ சட்டத்தில் திருத்தம் செய்ய மத்திய அமைச்சரவை ஒப்புதல்
குழந்தைகளுக்கு எதிரான பாலியல் குற்றங்களுக்கு மிகக் கடுமையான தண்டனை அளிக்கும் வகையில், பாலியல் குற்றங்களிலிருந்து குழந்தைகளைப் பாதுகாக்கும்  சட்டம் 2012-ல் திருத்தம் செய்ய பிரதமர் திரு. நரேந்திர மோடி தலைமையில் கூடிய மத்திய அமைச்சரவை ஒப்புதல் அளித்துள்ளது.
பாலியல் அத்துமீறல், பாலியல் துன்புறுத்தல், ஆபாசப் படம் எடுப்பது ஆகிய குற்றங்களில் இருந்து குழந்தைகளைப் பாதுகாப்பதற்காக போக்சோ சட்டம் 2012 இயற்றப்பட்டது. 18 வயதிற்கு கீழ் உள்ள நபர்களை குழந்தைகளாக இந்தச் சட்டம் வரையறுக்கிறது. இந்தச் சட்டம் இருபாலருக்கும் பொருந்தும்.
இந்தச் சட்டத்தின் பிரிவுகள் 4, 5, 6, 9, 14, 15 மற்றும் 42-ல் செய்யப்பட்டுள்ள திருத்தமானது குழந்தைகளுக்கு எதிரான பாலியல் அத்துமீறலை, அதன் தன்மைக்கேற்றவாறு முறையாக கையாள வகை செய்கிறது. நமது நாட்டில் குழந்தைகளுக்கு எதிரான பாலியல் அத்துமீறல்கள் அதிகரித்து வரும் நிலையில் கடுமையான நடவடிக்கைகள் எடுக்க வேண்டியது அவசியமாகிறது. அதற்கு இந்த திருத்தம் வகை செய்கிறது.
குழந்தைகளுக்கு எதிரான மிக மோசமான பாலியல் துன்புறுத்தல் செய்வோருக்கு மரணத் தண்டனை உள்ளிட்ட கடுமையான தண்டனைகள் அளிக்கவும் சட்டத்திருத்தம் வகை செய்கிறது.
இயற்கை பேரிடர்களின் போதும், பாலியல் அத்துமீறலை நோக்கமாக கொண்டு, குழந்தைகளுக்கு ஹார்மோனை செயற்கையாக செலுத்தி விரைவில் பருவம் அடைய வைக்கும் நிலை ஆகிய குற்றங்களிலிருந்தும் குழந்தைகளைப் பாதுகாக்க சட்டப் பிரிவு 9-ல் திருத்தங்கள் பரிந்துரைக்கப்பட்டுள்ளன.
போக்சோ சட்டம் 2012-ல் பிரிவு 14 மற்றும் 15-ல் செய்யப்பட்டுள்ள திருத்தங்களால் குழந்தைகளை ஆபாச படம் எடுப்பவர்களுக்கு எதிரான தண்டனைகள் மிகக் கடுமையாக்கப்பட்டுள்ளன.
பாதுகாப்பு அமைச்சகம்
மிலன் கடற்படை கூட்டுப் பயிற்சியை முன்னிட்டு விசாகப்பட்டினம் ஆர்.கே கடற்கரையின் செய்முறை விளக்கம் மற்றும் சர்வதேச அணிவகுப்பு நிகழ்ச்சி : பார்வையாளர்களை வெகுவாகக் கவர்ந்தன
கடற்படையின் மிலன் -22 கூட்டு பயிற்சியை முன்னிட்டு, விசாகாப்பட்டினம் ஆர்.கே. கடற்கரையில், செய்முறை விளக்க நிகழ்ச்சிகள் மற்றும் பல நாட்டுக் கடற்படையினரின் அணிவகுப்பும் நடத்தப்பட்டன. இவற்றை ஆந்திர முதல்வர் திரு ஜெகன் மோகன் ரெட்டி உட்பட பொதுமக்கள் ஆர்வத்துடன் கண்டுகளித்தனர்.
விசாகப்பட்டினத்தில் இந்திய கடற்படை, பல நாட்டுக் கடற்படையுடன் இணைந்து கூட்டுப் பயிற்சி மேற்கொள்கிறது. இந்தப் பயிற்சிகளில் சில, பொது மக்கள் முன்னிலையில் செய்து காட்டப்பட்டன. இந்திய கடற்படை கமாண்டோக்கள் வானில் இருந்து குதித்து சாகச நிகழச்சிகள் நடத்தினர். விழா மேடை அருகே தரையிறங்கிய கமாண்டோக்கள், சிறப்பு விருந்தினராக கலந்து கொண்ட ஆந்திர முதல்வர் திரு. ஒய்.எஸ். ஜெகன் மோகன் ரெட்டிக்கு நினைவுப் பரிசு வழங்கினர். ஹெலிகாப்டர் மூலம் மேற்கொள்ளப்படும் மீட்புப் பணி குறித்த செய்முறை விளக்கமும் அளிக்கப்பட்டது. கடற்படை விமானங்கள் அணிவகுத்து வந்து விசாகப்பட்டினம் கடற்கரையில் சாகசம் நிகழ்த்தின.
சர்வதேச அணிவகுப்பு நிகழ்ச்சியில் கூட்டுப் பயிற்சியில் பங்கேற்கும் நாடுகளின் கடற்படையினரும் அணிவகுத்து வந்தனர். அவர்களுடன் இந்தியக் கடற்படை வீரர்கள், கடலோரக் காவல் படை வீரர்கள், என்சிசி மாணவர்கள், சைனிக் பள்ளி மாணவர்கள், போலீசார், தீயணைப்புப் படையினர், முன்னாள் ராணுவத்தினர் ஆகியோரும் அணிவகுத்து வந்தனர்.
விடுதலையின் அம்ரித் மகோத்ஸவத்தைக் கொண்டாடும் வகையில் ஆந்திர சுற்றுலாத்துறை சார்பில் அலங்கார ஊர்திகளில் கலாச்சார கலை நிகழ்ச்சிகளும் நடத்தப்பட்டன.
இறுதி நிகழ்ச்சியாக லேசர் ஒளிக் காட்சிகள், பட்டாசு வெடிப்பு, கடலில் நின்றிருந்த போர்க்கப்பல்கள் மின் விளக்குகளால் அலங்கரிக்கப்பட்டு ஜொலிக்கும் நிகழ்ச்சிகள் நடந்தன. இதில் முதல்வர் திரு ஜெகன் மோகன் ரெட்டி, இன்று காலையில் அர்ப்பணித்த வைத்த ஐஎன்எஸ் விசாகப்பட்டினம் போர்கப்பலும் பங்கேற்றது. இந்த நிகழ்ச்சிகளைப் பொது மக்கள் கண்டு மகிழ்ந்தனர்.
மேலும் விவரங்களுக்கு இந்த ஆங்கிலச் செய்தி குறிப்பைக் காணவும்:
https://pib.gov.in/PressReleasePage.aspx?PRID=1801843
பெட்ரோலியம் மற்றம் இயற்கை எரிவாயு அமைச்சகம்
2020 அக்டோபர் மாதத்துக்கான உற்பத்தி அறிக்கை
இந்தியாவில் நடப்பு ஆண்டின் அக்டோபர் மாதத்தில் மேற்கொள்ளப்பட்ட கச்சா எண்ணெய் உற்பத்தி குறித்த அறிக்கை வெளியிடப்பட்டுள்ளது.
அக்டோபர் மாதத்தில், கச்சா எண்ணெய், 2567.70 டிஎம்டி உற்பத்தி செய்யப்பட்டது. இது இலக்கை விட 7.10 சதவீதமும், 2019-ஆம் ஆண்டு அக்டோபர் மாதத்தை விட 6.24 சதவீதமும் குறைவாகும். 2020 ஏப்ரல் முதல் அக்டோபர் வரையிலான மொத்த கச்சா எண்ணெய் உற்பத்தி 17940.49 டிஎம்டி ஆகும். இது இலக்கை விட 5.0 சதவீதம் குறைவாகும். கடந்த ஆண்டு இதே மாதத்தின் உற்பத்தியை விட இது 6.12 சதவீதம் குறைவாகும்.
இயற்கை எரிவாயு, 2020 அக்டோபர் மாதத்தில் 2418.88 எம்எம்எஸ்சிஎம் உற்பத்தி செய்யப்பட்டது. இது மாத இலக்கை விட 18.20 சதவீதமும், 2019-ஆம் ஆண்டு அக்டோபர் மாதத்தை விட 8.41 சதவீதமும் குறைவாகும். 2020 ஏப்ரல் முதல் அக்டோபர் வரையிலான மொத்த இயற்கை எரிவாயு உற்பத்தி 16372.77 எம்எம்எஸ்சிஎம் ஆகும். இது இலக்கை விட 13.90 சதவீதம் குறைவாகும். கடந்த ஆண்டு இதே மாதத்தின் உற்பத்தியை விட இது 12.19 சதவீதம் குறைவாகும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1675620
பாதுகாப்பு அமைச்சகம்
கோவா கடல்சார் கூட்டம் - 2021 நிறைவு - கடல்சார் சிந்தனையை ஒழுங்குபடுத்துவதற்கு இந்திய கடற்படையின் முயற்சி
மூன்றாவது கோவா கடல்சார் கூட்டம் - 2021 கடந்த 7-ம் தேதி முதல் 9-ம் தேதி வரை வெற்றிகரமாக நடந்தது. இது இந்திய பெருங்கடல் பகுதி நாடுகளான வங்கதேசம், கமொரோஸ், இந்தோனேசியா, மடகாஸ்கர், மலேசியா, மாலத்தீவுகள், மொரீசியஸ், மியான்மர், செஷல்ஸ், சிங்கப்பூர் இலங்கை மற்றும் தாய்லாந்து நாடுகளின் கடற்படை தலைவர்கள் மற்றும் கடல்சார் அமைப்புகளின் தலைவர்களை ஒன்றாக இணைத்தது.
"கடல்சார் பாதுகாப்பு மற்றும் பெருகிவரும் புதுவகை அச்சுறுத்தல்கள்: இந்திய பெருங்கடல் நாடுகளின் கடற்படைகளின் துடிப்பான பங்களிப்பு குறித்த ஆய்வு" எனும் தலைப்பில் இந்தாண்டின் கூட்டம் நடைபெற்றது. இந்திய பெருங்கடல் பகுதியில், அமைதியை ஏற்படுத்துவதற்கு இந்த கூட்டம் நடத்தப்பட்டது.
இந்த கூட்டத்தில் உரையாற்றிய பாதுகாப்புத்துறை செயலாளர் திரு அஜய் குமார், இந்திய பெருங்கடல் பகுதியில் இந்தியாவின் ஆக்கப்பூர்வ செயல்பாடு மற்றும் ஒன்றுடன் ஒன்று தொடர்புடைய கடல்சார் பாதுகாப்பு, பொருளாதார வளம் குறித்து பேசினார். கடல்சார் பாதுகாப்புக்கான பன்முக ஒத்துழைப்பை மேம்படுத்துவதில் ஐஓஎன்எஸ், ஐஓஆர்ஏ, பிம்ஸ்டெக், கொழும்பு பாதுகாப்பு கூட்டம் போன்றவை ஆற்றிய ஆக்கப்பூர்வ செயல்பாடுகளின் முக்கிய பங்கை அவர் வலியுறுத்தினார். வெளியுறவுத்துறை செயலாளர் திரு ஹர்ஷ் வர்தன் ஷிரிங்ளா பேசுகையில், கடல் பொருளாதாரத்தில் கடல்சார் போக்குவரத்தின் முக்கிய அம்சங்களை வலியுறுத்தினார். பாதுகாப்பு தொடர்பான முன்னேற்றத்துக்கு, கடல்சார் பாதுகாப்பு அமைப்புகள் இடையே உறவுகளை வலுப்படுத்த பேச்சுவார்த்தை நடத்தப்பட வேண்டும் என அவர் வலியுறுத்தினார்.
இந்த கூட்டத்தில் பலவிதமான ஆலோசனை கூட்டங்கள் நடந்தன. இதில் நிபுணர்கள், முன்னாள் கடற்படை அதிகாரிகள் தங்கள் கருத்துக்களை தெரிவித்தனர்.
இந்த கூட்டத்தில் ‘மேக் இன் இந்தியா’ பாதுகாப்பு மற்றும் கப்பல் நிறுவன காட்சி கூடத்தை கடற்படை தளபதி தொடங்கி வைத்தார். இதில் பாதுகாப்புத்துறையின் பொதுத்துறை நிறுவனங்கள், தனியார் கப்பல் நிறுவனங்கள் தங்களை திறமைகளை வெளிப்படுத்தின. இந்திய கடற்படையின் நீர்மூழ்கி மற்றும் மீட்பு வாகனத்தின் செயல் முறை விளக்கமும் அளிக்கப்பட்டது. இவற்றை வெளிநாட்டு கடற்படை தலைவர்கள் பார்வையிட்டனர். இந்தியாவின் கப்பல் கட்டும் திறனை வெளிப்படுத்துவதற்காக, இந்த கூட்டத்துக்கு வந்தவர்கள் ஐஎன்எஸ் கொச்சி போர்கப்பலில் அழைத்து செல்லப்பட்டனர்.
எதிர்கால கூட்டங்களிலும், அனைத்து நாடுகளும் இணைந்து செயல்பட்டு ஆக்கப்பூர்வமான நடவடிக்கைகளை மேற்கொள்ள கோவா கடல்சார் கூட்டத்தில் முடிவு செய்யப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1770541
சுகாதாரம் மற்றும் குடும்ப நலத்துறை அமைச்சகம்
நோவல் கொரோனா வைரஸ் நோய்  குறித்த கூடுதல் பயண அறிவுரை
மார்ச் 11, 2020 மற்றும் மார்ச் 16, 2020 தேதிகளில் வெளியிடப்பட்ட பயண அறிவுரைகளின் தொடர்ச்சியாக, கீழ்காணும் அறிவுரைகள் கூடுதலாக வெளியிடப்படுகிறது:
- ஆப்கானிஸ்தான், பிலிப்பைன்ஸ், மலேசியா நாடுகளிலிருந்து பயணிகள் இந்தியாவிற்கு வருவதற்கு உடனடியாக தடை விதிக்கப்படுகிறது. இந்த நாடுகளிலிருந்து எந்த விமானமும் இந்திய நேரப்படி 15.00 மணிக்கு பிறகு இந்தியாவுக்கு புறப்படாது. விமான நிறுவனங்கள் புறப்படும் இடத்திலிருந்து இதனை நடைமுறைப்படுத்த வேண்டும்.
- இந்த அறிவுரை ஒரு தற்காலிகமானது என்பதோடு, 31 மார்ச் 2020 வரை செயல்பாட்டில் இருக்கும். அதன் பிறகு இது மறுஆய்வு செய்யப்படும்.
பிரதமர் அலுவலகம்
லக்னோ காவல்துறை தலைமையைகத்தில் நவம்பர் 20-21 நடைபெற உள்ள 56-வது டிஜிபி-க்கள் மாநாட்டில் பிரதமர் பங்கேற்கிறார்
பிரதமர் திரு.நரேந்திர மோடி, லக்னோ காவல்துறை தலைமையகத்தில் 20-21 நவம்பர், 2021-ல் நடைபெற உள்ள காவல்துறை தலைமை இயக்குனர்கள்  மற்றும் தலைமை ஆய்வாளர்கள்  மாநாட்டில் பங்கேற்க உள்ளார்.
இந்த இரண்டு நாள் மாநாடு, இரண்டு முறைகளிலும் நடைபெறும். மாநிலங்கள்/யூனியன் பிரதேசங்களின் டிஜிபி-க்கள் மற்றும் மத்திய ஆயுதக் காவல் படைகள் மற்றும் மத்தியக் காவல் அமைப்புகளின் தலைவர்களும், லக்னோவில் உள்ள மாநாட்டு வளாகத்தில் நேரடியாகக் கலந்துகொள்வார்கள், அதே வேளையில் மாநாட்டின் மற்ற அழைப்பாளர்கள், 37 வெவ்வேறு இடங்களிலுள்ள ஐபி/எஸ்ஐபி தலைமையகங்களில் இருந்தபடி காணொளி வாயிலாகக் கலந்து கொள்வார்கள். இந்த மாநாட்டில், இணையக் குற்றம், தரவு ஆளுகை, பயங்கரவாத எதிர்ப்பு சவால்கள், இடதுசாரி தீவிரவாதம், போதைப்பொருள் கடத்தலில் காணப்படும் புதிய போக்குகள், சிறைச்சாலை சீர்திருத்தம் உள்ளிட்ட பல்வேறு அம்சங்கள் விவாதிக்கப்பட உள்ளன.
2014 முதல், டிஜிபி-க்கள் மாநாட்டில் பிரதமர் சிறப்புக் கவனம் செலுத்தி வருகிறார். முன்பு பெயரளவிற்கு பங்கேற்றதைப் போன்று அல்லாமல், மாநாட்டின் அனைத்து அமர்வுகளிலும் பங்கேற்பதை ஒரு அம்சமாக அவர் கொண்டிருப்பதுடன், காவல்துறை தொடர்புடைய முக்கிய தகவல்கள் மற்றும் நாட்டைப் பாதிக்கக்கூடிய உள்நாட்டு பாதுகாப்பு அம்சங்கள் குறித்து, காவல்துறை உயர் அதிகாரிகள் பிரதமரிடம் நேரடியாக எடுத்துரைக்க வாய்ப்பளிக்கும் விதமாக, சுதந்திரமாகவும் அதிகாரப்பூர்வமற்ற வகையில் விவாதங்கள் மேற்கொள்வதையும் அவர் ஊக்குவித்து வருகிறார்.
பிரதமரின் தொலைநோக்கு எண்ணத்திற்கேற்ப, 2014 முதற்கொண்டு, வருடாந்திர மாநாடுகள், முன்பு தில்லியில் நடத்தப்படுவது வழக்கமாக இருந்ததை மாற்றி, தில்லிக்கு வெளியேயும் நடத்தப்பட்டு வருகிறது, 2020-ம் ஆண்டு மட்டும் காணொளி வாயிலாக நடத்தப்பட்டது. இந்த மாநாடு, 2014-ல் குவஹாத்தியிலும்; 2015-ல் கட்ச் வளைகுடா-விலும்; 2016-ல் ஐதராபாத்திலும்; 2017-ல் டெகான்பூரில் உள்ள பிஎஸ்எப் பயிற்சி மையத்திலும்; 2018-ல் கெவாடியாவிலும் மற்றும் 2019-ல் புனே ஐஐஎஸ்இஆர்-லும் நடத்தப்பட்டன.